
S K R A Ć E N I  Z A P I S N I K
od 30. srpnja 2022. godine

sa 10. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/22-01/01, URBROJ: 2137-22-22-4, od 19. srpnja 2022. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić – Šabarić, predsjednica Općinskoga vijeća,
2.  Ivan Mesarov, član Općinskog vijeća,
3.  Franjo Marčinko, član Općinskog vijeća,
4.  Dario Ciganović, član Općinskog vijeća,
5.  Darko Bezjak, član Općinskog vijeća.

OSTALI PRISUTNI:

1. Miroslav Lukanec, pročelnik i zapisničar,
	  
  ODSUTNI:

  1. Marina Bušić, potpredsjednica općinskoga vijeća – opravdano, 
  2. Željko Šadek, član Općinskoga vijeća – opravdano,
  3. Ivan Baruškin, član Općinskoga vijeća – opravdano,
  4. Nenad Lukić, član Općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 19,30 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 5 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:

DNEVNI RED

1. Donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2022./2023.,
2. Donošenje Zaključka o davanju suglasnosti na Odluku o upisu djece u Dječji vrtić ''Bregunica'' Novo Virje za pedagošku 2022./2023. godinu,
3. Donošenje Zaključka o usvajanju Izvješća o korištenju sredstava Proračunske zalihe proračuna Općine Novo Virje za 2022. godinu za razdoblje od 1. siječnja do 30. lipnja 2022. godine,
4. Donošenje Zaključka o prihvaćanju Izvješća o stanju sigurnosti na području postaje Granične policije Koprivnica za svibanj i lipanj 2022. godine,
5. Donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. svibnja do 30. lipnja 2022. godine,
6. Razno.

Dnevni red je usvojen sa 5 glasova ZA.

Točka 1.

PREDSJEDNICA: Prelazimo na prvu točku, a to je donošenje Odluke o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2022./2023. Molim pročelnika da dade obrazloženje.

MIROSLAV LUKANEC: Odluku ste primili u materijalima, nema promjena u odnosu na prošli godinu. Odlukom se propisuju uvjeti i način povrata sredstava za nabavu radnih bilježnica i drugog obrazovnog materijala, te školskog pribora učenicima osnovnih škola s prebivalištem na području Općine Novo Virje. Općina će vršiti refundaciju sredstava u iznosu od 300,00 kuna po učeniku.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 5 glasova ZA donijelo

ODLUKU
o refundaciji (povratu sredstava) za nabavu radnih bilježnica i drugog obrazovnog materijala te školskog pribora učenicima osnovnih škola s prebivalištem na području Općine Novo Virje u školskoj godini 2022./2023.

Točka 2.

PREDSJEDNICA: Prelazimo na drugu točku, a to je donošenje Zaključka o davanju suglasnosti na Odluku o upisu djece u Dječji vrtić ''Bregunica'' Novo Virje za pedagošku 2022./2023. godinu.

PREDSJEDNICA: Budući je na sjednici Općinskoga vijeća prisutan član Upravnog vijeća dječjeg vrtića Bregunica Dario Ciganović molim da on dade obrazloženje ove točke dnevnog reda.

DARIO CIGANOVIĆ: Zaključak ste primili u materijalima zajedno sa Odlukom i popisom djece koja su upisana. Upisano je petero djece u jasličku skupinu te troje djece u vrtićku skupinu. Iamli smo i upite za upis djece u naš vrtić iz Općine Ferdinandovac.

PREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 5 glasova ZA donijelo

ZAKLJUČAK
o davanju suglasnosti na Odluku o upisu djece u Dječji vrtić ''Bregunica'' Novo Virje za pedagošku 2022./2023. godinu,

Točka 3.

PREDSJEDNICA: Prelazimo na treću točku, a to je donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2022. godinu za razdoblje od 1. siječnja do 30. lipnja 2022. godine. Sredstva proračunske zalihe u razdoblju od 1. siječnja 2022. godine pa do 30. lipnja 2022. godine nisu korištena.
Otvaram raspravu.

Budući da se nitko  nije  javio  Općinsko vijeće  Općine Novo  Virje  jednoglasno je sa 5 glasova ZA donijelo

ZAKLJUČAK
 o usvajanju Izvješća o korištenju sredstava Proračunske zalihe Proračuna Općine Novo Virje za 2022. godinu za razdoblje od 1. siječnja do 30. lipnja 2022. godine

Točka 4.

PREDSJEDNICA: Prelazimo na četvrtu točku, a to je donošenje Zaključka o prihvaćanju Izvješća o stanju sigurnosti na području Granične policije Koprivnica za svibanj i lipanj 2022. godine. Otvaram raspravu.
Budući da se nitko nije javio Općinsko vijeće Općine Novo Virje jednoglasno je sa 5 glasova ZA donijelo
ZAKLJUČAK
o prihvaćanju Izvješća o stanju sigurnosti na području Granične policije Koprivnica za svibanj i lipanj 2022. godine
Točka 5.

PREDSJEDNICA: : Prelazimo na petu točku, a to je donošenje Zaključka o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. svibnja do 30. lipnja 2022. godine. Otvaram raspravu.
Budući da se nitko nije javio Općinsko vijeće Općine Novo Virje jednoglasno je sa 5 članova ZA donijelo
ZAKLJUČAK
o prihvaćanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za vremenski period od 1. svibnja do 30. lipnja 2022. godine  
[bookmark: _GoBack]Točka 6.

IVAN MESAROV: Zanima me da li smo dobili odgovor  vezano za poljoprivrednike.

MIROSLAV LUKANEC: Nismo dobili odgovor.

PREDSJEDNICA: Nemam niti ja druge informacije vezano za tu temu. 

DARKO BEZJAK: Što se tiče Tamburijade imati ćemo 12 ili 13 izvođača, program će trajati oko tri sata. Bina je riješena, isto kao i razglas. Isto tako napravljeni su plakati i zahvalnice sa Tiskarom Brzi. Što se tiče ZAMP-a, privole i prijavu skupa bude riješila općina. Na Radio bude trebalo staviti objavu. Poslije nastupa svih izvođača trebao bi svirati tamburaški sastav Bilogora, oni su bili i prošle godine. Razglas bude od 16 kilovata, bolji nego prošle godine. Isto tako napominjem da za organizaciju Tamburijade neće biti dovoljno 10.000,00 kuna, bude trebao rebalans proračuna da se podigne stavka.


Predsjednica Općinskog vijeća Općine Novo Virje, Katarina Kozarić-Šabarić završava sjednicu u 19,50 sati.

Dovršeno.
ZAPISNIČAR
Miroslav Lukanec
PREDSJEDNICA

Katarina Kozarić-Šabarić




